ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী টোকিও অলিম্পিক্সে ভারতীয় দলের ক্রীড়াবিদদের সঙ্গে ১৩ই জুলাই মতবিনিময় করবেন
নতুন দিল্লি, ১১ই জুলাই, ২০২১
প্রধানমন্ত্রী শ্রী নরেন্দ্র মোদী ১৩ই জুলাই বিকেল ৫টার সময় টোকিও অলিম্পিক্সে অংশ নিতে যাওয়া ভারতীয় ক্রীড়াবিদদের সঙ্গে মতবিনিময় করবেন।
এই মতবিনিময়ের মাধ্যমে প্রধানমন্ত্রী ক্রীড়া প্রতিযোগিতায় অংশ নিতে যাওয়া খেলোয়াড়দের মনোবল চাঙ্গা করবেন। তিনি সম্প্রতি টোকিও ২০২০র জন্য ভারতীয় দলের প্রস্তুতি সহ সব বিষয় নিয়ে পর্যালোচনা করেছেন। তাঁর মন কি বাত অনুষ্ঠানে শ্রী মোদী কয়েকজন খেলোয়াড়ের জীবনে অনুপ্রেরণাদায়ক ঘটনার কথা জানিয়েছেন। এ ছাড়াও তিনি দেশকে আমাদের খেলোয়াড়দের উৎসাহিত করতে তাঁদের পাশে দাঁড়িয়ে সমর্থনের আবেদন জানিয়েছেন।
অনুষ্ঠানে যুব বিষয়ক ও ক্রীড়ামন্ত্রী শ্রী অনুরাগ ঠাকুর, যুব বিষয়ক ও ক্রীড়া দপ্তরের প্রতিমন্ত্রী শ্রী নিশীথ প্রামাণিক ও আইনমন্ত্রী শ্রী কিরেন রিজিজু উপস্থিত থাকবেন।
ভারতীয় দল সম্পর্কেঃ-
টোকিওতে ১৮টি খেলায় ১২৬জন ক্রীড়াবিদ অংশ নেবেন। এবারই প্রথম ভারতীয় দলে এত বেশি সদস্য রয়েছেন। ১৮রকমের খেলায় মোট ৬৯টি বিভাগে তাঁরা যোগ দেবেন। অন্য কোন দেশের ক্রীড়াবিদরা প্রতিযোগিতায় এত বেশি সংখ্যক বিভাগে নেবেন না।
এবারই প্রথম বেশ কিছু বিভাগে প্রতিযোগীরা অংশ নেবেন , যা ভারতের ক্রীড়াবিদরা আগে কখনো নেন নি। ইতিহাসে এই প্রথম অলিম্পিক ক্রীড়া প্রতিযোগিতায় ভারত থেকে একজন ফেন্সার  অংশ নেবার যোগ্যতা অর্জন করেছেন। প্রথম ভারতীয় সেলার মহিলা প্রতিযোগী হিসেবে নেথরা কুমানন অলিম্পিক্সে যাবার ছাড়পত্র পেলেন। সাঁতারে ‘এ’ র্যাঙ্ক যোগ্যতা অর্জন করে ভারতের দুই সাঁতারু সজন প্রকাশ ও শ্রীহরী নটরাজ অলিম্পিকের আসরে যাবেন।
CG/CB
(Visitor Counter : 133
মানবসম্পদবিকাশমন্ত্রক
কেন্দ্রীয় মাধ্যমিক শিক্ষা বোর্ড  সেন্ট্রাল টিচার্রস এলিজিবিলিটি টেস্ট -এর জুলাই-এর পরীক্ষার ফল ঘোষণা করেছে
নয়াদিল্লি, ৩১ জুলাই, ২০১৯
কেন্দ্রীয় মাধ্যমিক শিক্ষা বোর্ড , মঙ্গলবার সেন্ট্রাল টিচার্রস এলিজিবিলিটি টেস্ট -এর জুলাই-এর পরীক্ষার ফল ঘোষণা করেছে। দেশজুড়ে ১০৪টি শহরের ২৯৪২টি কেন্দ্রে ৭ই জুলাই সিটেটের দ্বাদশ পরীক্ষাটি অনুষ্ঠিত হয়। সুষ্ঠু ও স্বচ্ছভাবে পরীক্ষাটি পরিচালনার দায়িত্বে ছিলেন ১১৪ জন নগর সমন্বায়ক, ২৯৪২ জন সেন্টার সুপারিনটেনডেন্ট, ৪৩৩৫ জন পর্যবেক্ষক এবং ৮২৭ জন সিবিএসসি আধিকারিক।
এই পরীক্ষার জন্য ২৯ লক্ষ ২২ হাজার জন পরীক্ষার্থী তাঁদের নাম নথীভুক্ত করেছিলেন। তবে পরীক্ষায় বসেন ২৩ লক্ষ ৭৭ হাজার পরীক্ষার্থী।
পরীক্ষার ২৩ দিনের মধ্যে ফল ঘোষণা করা হয়। পরীক্ষার্থীদের ৩ লক্ষ ৫২ হাজার জন উর্ত্তীর্ণ হয়েছেন। এঁদের মধ্যে প্রাথমিক বিদ্যালয় অর্থাৎ প্রথম পত্রে সফল হয়েছেন ২ লক্ষ ১৫ হাজার জন। জুনিয়ার উচ্চ বিদ্যালয়ের জন্য দ্বিতীয় পত্রে সফল হয়েছেন ১ লক্ষ ৩৭ হাজার পরীক্ষার্থী। ফলাফল সিটেটের ওয়েবসাইট www.ctet.nic.in অথবা সিবিএসসি-র ওয়েবসাইট www.cbse.nic.in এ দেখতে পাওয়া যাচ্ছে।
পরীক্ষার্থীদের মার্কশিট ‘ডিজিলকার’এ পাওয়া যাবে। সফল পরীক্ষার্থীরা তাঁদের শংসাপত্র ‘ডিজিলকার’ ছাড়াও মোবাইলের মাধ্যমে পাবেন।
CG/CB/NS
(Visitor Counter : 118
বিজ্ঞানওপ্রযুক্তিমন্ত্রক
২৪শে এপ্রিল “পঞ্চায়েতি রাজ দিবস”-এ প্রধানমন্ত্রী শ্রী নরেন্দ্র মোদীর জম্মু সফর উপলক্ষ্যে প্রস্তুতি সংক্রান্ত যৌথ বৈঠক
নতুনদিল্লি, ২৮শে মার্চ , ২০২২
২৪শে এপ্রিল “পঞ্চায়েতি রাজ দিবস”-এ প্রধানমন্ত্রী শ্রী নরেন্দ্র মোদীর জম্মু সফরের আগে আয়োজনের প্রস্তুতি সংক্রান্ত যৌথ বৈঠক নতুনদিল্লির পৃথ্বী ভবনে অনুষ্ঠিত হয়েছে। বৈঠকে গ্রামোন্নয়ন ও পঞ্চায়েতি রাজ মন্ত্রক , বিজ্ঞান ও প্রযুক্তি দপ্তর, বিজ্ঞান ও কারিগরী গবেষণা পরিষদ, জৈব প্রযুক্তি দপ্তর, মহাকাশ দপ্তর, পারমানবিক শক্তি দপ্তর এবং ভূবিজ্ঞান মন্ত্রকের আধিকারিকরা উপস্থিত ছিলেন। বৈঠকে স্থির হয় পঞ্চায়েতি রাজ দিবসে গ্রামাঞ্চলে কৃষিকাজে যে সব অত্যাধুনিক প্রযুক্তির কার্যকর ব্যবহার হয় , সেগুলি প্রদর্শন করা হবে।
কেন্দ্রীয় বিজ্ঞান, প্রযুক্তি, ভূবিজ্ঞান মন্ত্রকের স্বাধীন দায়িত্বপ্রাপ্ত এবং প্রধানমন্ত্রীর দপ্তর, কর্মী, জন অভিযোগ, পেনশন, পারমানবিক শক্তি ও মহাকাশ দপ্তরের প্রতিমন্ত্রী ডাঃ জীতেন্দ্র সিং এবং গ্রামোন্নয়ন ও পঞ্চায়েতিরাজ মন্ত্রী শ্রী গিরিরাজ সিং বিজ্ঞান ও প্রযুক্তির সঙ্গে গ্রামোন্নয়ন ও পঞ্চায়েতিরাজ মন্ত্রকের মধ্যে মেলবন্ধন ঘটানোর নানা দিক নিয়ে আলোচনা করেন।
ডাঃ সিং প্রস্তাব দেন, পঞ্চায়েতি রাজ দিবস উপলক্ষ্যে আয়োজিত অনুষ্ঠানে বিভিন্ন সংস্থার স্টল দেবার পরিবর্তে কৃষকের আয় বাড়ে এমন অত্যাধুনিক প্রযুক্তি প্রদর্শিত হোক। গ্রামোন্নয়ন ও পঞ্চায়েতি রাজ মন্ত্রকের সঙ্গে যুক্ত বিজ্ঞান ও প্রযুক্তির নানা উদ্ভাবন সকলের সামনে তুলে ধরার প্রস্তাবও শ্রী সিং দেন।
এ বছরের মূল অনুষ্ঠানটি হবে জম্মুর পঞ্চায়েতপল্লীতে। সেখানে কৃষক, সরপঞ্চ, ও গ্রাম প্রধানদের তাদের উৎপাদিত ফসল ও আয় বাড়ানোর জন্য কি কি প্রযুক্তি ব্যবহার করা যাবে সেবিষয়ে জানানো হবে। এ ছাড়া জিওস্প্যাটিয়াল বা ভূস্থানিক প্রযুক্তি ব্যবহার করে গ্রামোন্নয়নের কাজ করা; আবহাওয়ার পূর্বাভাস জানার জন্য বিশেষ অ্যাপ; ল্যাভেন্ডার চাষ; আপেল চাষে জৈব প্রযুক্তির প্রয়োগ; ড্রোনের সাহায্যে কীটনাশক প্রয়োগ; পারমানবিক তেজস্ক্রিয়তার মাধ্যমে ফল যাতে দীর্ঘদিন খাবার উপযোগী থাকে তা নিশ্চিত করার মত বিষয়গুলিও আলোচিত হবে। আজকের বৈঠকে স্থির হয় আগামী দিনেও এ ধরণের প্রস্তুতি বৈঠকের আয়োজন করা হবে।
CG/CB/
(Visitor Counter : 78
প্রতিরক্ষামন্ত্রক
সেনা বিভূষণ অনুষ্ঠান 
নতুন দিল্লি, ২২ নভেম্বর, ২০২১
সশস্ত্র বাহিনীর সর্বাধিনায়ক রাষ্ট্রপতি শ্রী রামনাথ কোবিন্দ আজ সকালে রাষ্ট্রপতি ভবনে সেনা বিভূষণ অনুষ্ঠানের প্রথম পর্বে সশস্ত্র বাহিনী ও আধাসামরিক বাহিনীর কর্মীদের একটি মরনোত্তর সহ ২টি কীর্তি চক্র, ২টি মরনোত্তর সহ একটি বীরচক্র এবং ১০টি শৌর্য চক্র পুরস্কার প্রদান করেছেন । বীরত্ব, অদম্য সাহস এবং কর্তব্যের প্রতি চরম নিষ্ঠা প্রদর্শনের জন্য কর্মীদের সাহসিকতার পুরস্কার প্রদান করা হয় ।
রাষ্ট্রপতি এদিন ১৩টি পরম বিশিষ্ট সেবা পদক, ২টি উত্তম যোদ্ধা সেবা পদক এবং ২৪টি অতি বিশিষ্ট সেবা পদক প্রদান করেন ।
রাষ্ট্রীয় রাইফেলের প্রথম ব্যাটেলিয়নের কর্পস অফ ইঞ্জিনিয়ার প্রকাশ যাদবকে মরনোত্তর কীর্তি চক্র দেওয়া হয়ছে । রাষ্ট্রীয় রাইফেলের ৫৫-তম ব্যাটেলিয়নের কর্পস অফ ইলেক্ট্রনিক অ্যান্ড মেকানিকাল ইঞ্জিনিয়ার্স মেজর বিভূতি শঙ্কর ধুন্দিয়াল এবং রাষ্ট্রীয় রাইফেলের ৩৪-তম ব্যাটেলিয়ানের জাট রেজিমেন্টের নায়েব সুবেদার সোমবীরকে মরনোত্তর শৌর্য চক্র পুরস্কার দেওয়া হয়ছে । ফ্লাইং পাইলট উইং কমান্ডার  বর্তমান অভিনন্দনকে বীর চক্র পুরস্কার প্রদান করা হয়েছে ।
CG/SS/RAB
(Visitor Counter : 134
প্রধানমন্ত্রীরদপ্তর
উত্তরাখন্ডে বদ্রীনাথ ধাম দর্শন ও পুজার্চনা প্রধানমন্ত্রীর
অলকানন্দা নদী তীরে উন্নয়নমূলক কাজের অগ্রগতি পর্যালোচনা করেন তিনি
নয়াদিল্লি, ২১ অক্টোবর, ২০২২
প্রধানমন্ত্রী শ্রী নরেন্দ্র মোদী আজ বদ্রীনাথ মন্দিরে দর্শন ও পুজা করেন। শ্রী মোদী গর্ভগৃহে প্রার্থনা করেন। তিনি অলকানন্দা নদী তীরে উন্নয়নমূলক কাজের অগ্রগতিও খতিয়ে দেখেন।
প্রধানমন্ত্রীর সঙ্গে ছিলেন উত্তরাখন্ডের মুখ্যমন্ত্রী শ্রী পুষ্কর সিং ধামি এবং উত্তরাখন্ডের রাজ্যপাল অবসরপ্রাপ্ত জেনারেল গুরমিত সিং।
PG/PM/ NS
(
নির্বাচনকমিশন
বেঙ্গালুরুতে নির্বাচন পরিচালনার আন্তর্জাতিক সংগঠনের চতুর্থ সাধারণ পরিষদের বৈঠকে ভারত নেতৃত্ব দেবে
নয়াদিল্লি, ০২ সেপ্টেম্বর, ২০১৯
বেঙ্গালুরুতে আগামীকাল থেকে নির্বাচন পরিচালনার আন্তর্জাতিক সংগঠন – অ্যাসোসিয়েশন অফ ওয়ার্ল্ড ইলেকশন বডিস -র চতুর্থ সাধারণ পরিষদের বৈঠক অনুষ্ঠিত হবে। ভারতের নির্বাচন কমিশন এর আয়োজক। সরকারি এক বিবৃতিতে জানানো হয়েছে যে, আজ থেকে বুধবার পর্যন্ত বেঙ্গালুরুতে এই উপলক্ষে বিশ্বের ৫০টি দেশের প্রতিনিধিরা নির্বাচন সংক্রান্ত নানা বিষয় নিয়ে মতবিনিময় করবেন।
৪ঠা সেপ্টেম্বর নির্বাচন পরিচালনায় সোস্যাল মিডিয়া ও তথ্য প্রযুক্তির ব্যবহার সংক্রান্ত একটি আন্তর্জাতিক আলোচনাসভার আয়োজন করা হয়েছে। বিশ্ব জুড়ে নির্বাচন পরিচালন সংগঠনগুলির মধ্যে এ-ডব্লিউইবি-ই হ’ল সর্ববৃহৎ সংস্থা।
CG/CB/SB
(Visitor Counter : 61
প্রধানমন্ত্রীরদপ্তর
বিশ্ব শৌচাগার দিবসে প্রধানমন্ত্রীর বার্তা
নয়াদিল্লি, ১৯ নভেম্বর, ২০১৮
বিশ্ব শৌচাগার দিবস উপলক্ষে প্রধানমন্ত্রী শ্রী নরেন্দ্র মোদী এক বার্তায় বলেছেন, “আজ বিশ্ব শৌচাগার দিবসে আমরা সারা দেশ জুড়ে পরিস্কার পরিচ্ছন্নতা এবং শৌচালয়ের সুযোগ-সুবিধা বৃদ্ধির লক্ষ্যে আমাদের অঙ্গিকারের কথা পুনরায় ব্যক্ত করি। বিগত চার বছরে ভারতে যে লক্ষ্যণীয় গতিতে শৌচালয়ের সুযোগ-সুবিধা বৃদ্ধি পেয়েছে, তারজন্য আমরা গর্বিত।
পরিস্কার-পরিচ্ছন্ন ভারত গড়ে তোলা এবং আরো ভালো শৌচালয়ের সুযোগ-সুবিধা সুনিশ্চিত করার বিষয়টি এখন গণ আন্দোলন হয়ে উঠেছে। ১৩০ কোটি ভারতীয় বিশেষ করে মহিলা ও যুবারা এই আন্দোলনে অগ্রণী ভূমিকা নিয়েছেন। স্বচ্ছ ভারতের স্বপ্ন পূরণ করার লক্ষ্যে যাঁরা কাজ করে চলেছেন, আমি তাঁদের অভিনন্দন জানাই।”
CG/BD/NS/…
(Visitor Counter : 117
স্বাস্থ্যওপরিবারকল্যাণমন্ত্রক
কোভিড -১৯ টিকাকরণ বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ৪১ কোটি ১০ লক্ষের বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চলগুলি এবং বেসরকারি হাসপাতাল গুলির কাছে ২.৫১ কোটির বেশি অব্যবহৃত টিকার ডোজ রয়েছে
নতুন দিল্লি, ১৬ জুলাই, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ৪১ কোটি ১০ লক্ষ  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। শীঘ্রই রাজ্য ও কেন্দ্র শাসিত অঞ্চলগুলিকে আরও ৫২ লক্ষ ৯০ হাজার ৬৪০ টি ডোজ সরবরাহ করা হবে ।
এর মধ্যে ৩৮ কোটি ৫৮ লক্ষ ৭৫ হাজার ৯৫৮ টি ডোজ সুবিধাভোগীদের দেওয়ার জন্য ব্যবহার করা হয়েছে। তবে, টিকাকরণের সময় কিছু ডোজ অপচয়ও হয়েছে।
রাজ্য ও কেন্দ্রশাসিত অঞ্চলগুলির কাছে এখনও ২,৫১,৬২,৫৭২ টি টিকার ডোজ রয়েছে।
CG/SB
(Visitor Counter : 132
মানবসম্পদবিকাশমন্ত্রক
কেন্দ্রীয় মানবসম্পদ উন্নয়ন মন্ত্রী এবং কেন্দ্রীয় স্বাস্থ্যমন্ত্রী যৌথভাবে ওষুধ আবিষ্কার হ্যাকাথন, ২০২০-র সূচনা করেছেন
নয়াদিল্লি, ২ জুলাই, ২০২০
কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল নিশাঙ্ক এবং কেন্দ্রীয় স্বাস্থ্য, পরিবারকল্যাণ ও বিজ্ঞান-প্রযুক্তি মন্ত্রী ডঃ হর্ষ বর্ধন আজ মানবসম্পদ উন্নয়ন প্রতিমন্ত্রী শ্রী সঞ্জয় ধোতরের উপস্থিতিতে অনলাইন প্ল্যাটফর্মের মাধ্যমে ‘ওষুধ আবিষ্কার হ্যাকাথন, ২০২০’র সূচনা করেছেন। কেন্দ্রীয় মানবসম্পদ উন্নয়ন মন্ত্রক, সর্বভারতীয় প্রযুক্তি প্রশিক্ষণ পর্ষদ  এবং সিএসআইআর যৌথভাবে এই হ্যাকাথনের আয়োজন করেছে। MyGov, সেন্টার ফর ডেভেলপমেন্ট অফ অ্যাডভান্সড কম্পিউটিং  এবং কেম্যাক্সন এই হ্যাকাথনে সহযোগিতা করছে। এদিন অনুষ্ঠানের সূচনায় উপস্থিত ছিলেন এআইসিটিই-র চেয়ারম্যান অধ্যাপক অনিল সহস্রবুদ্ধে, সিএসআইআর-এর মহানির্দেশক ডঃ শেখর মাণ্ডে সহ কেন্দ্রীয় স্বাস্থ্য ও পরিবারকল্যাণ মন্ত্রক এবং মানবসম্পদের উন্নয়নের মন্ত্রকের আধিকারিকরা।
অনুষ্ঠানের ভাষণে শ্রী পোখরিয়াল বলেন, দেশে এই প্রথম ওষুধ আবিষ্কারের জন্য এ ধরনের হ্যাকাথনের আয়োজন করা হয়েছে। তিনি বলেন, আন্তর্জাতিক মানের এই হ্যাকাথনে কম্পিউটার-বিজ্ঞান, রসায়ন, ওষুধ, চিকিৎসা-বিজ্ঞান এবং জৈবপ্রযুক্তির মতো বিভিন্ন ক্ষেত্রের পেশাদার গবেষক শিক্ষার্থীরা আকৃষ্ট হবেন এবং অংশ নিতে পারবেন। বিশ্বের যে কোন জায়গা থেকেই এই হ্যাকাথনে অংশ নেওয়া যাবে। তিনি বলেন, কেন্দ্রীয় মানবসম্পদ উন্নয়ন মন্ত্রক এবং এআইসিটিই - এই দুইয়ের অভিজ্ঞতাকে কাজে লাগিয়ে এ ধরনের হ্যাকাথন আয়োজন করা হচ্ছে। এই হ্যাকাথনের মাধ্যমে নতুন প্রতিভার উন্মোচন হবে বলেও আশা প্রকাশ করেন তিনি।
অনুষ্ঠানের ভাষণে কেন্দ্রীয় বিজ্ঞান ও প্রযুক্তি মন্ত্রী ডঃ হর্ষ বর্ধন বলেন, ওষুধ আবিষ্কারের ক্ষেত্রে দেশের নাম প্রতিষ্ঠা করা দরকার। এক্ষেত্রে মানবসম্পদ উন্নয়ন এবং বিজ্ঞান ও প্রযুক্তি দপ্তর যে উদ্যোগ নিয়েছে তা প্রশংসনীয় বলেও জানান তিনি। কেন্দ্রীয় মন্ত্রী বলেন, এই হ্যাকাথনের মাধ্যমে ইন-সিলিকো ওষুধ আবিষ্কার করে সারস-কভ-২ রোগাক্রান্তদের প্রয়োগ করা হবে। এর পাশাপাশি, এই ওষুধের রাসায়নিক এবং জৈবিক বিশ্লেষণগুলিও চালানো হবে। তিনি বলেন, ওষুধ আবিষ্কার একটি জটিল ও ব্যয়বহুল এবং কঠোর প্রক্রিয়া। কোন কোনও সময় একটা ওষুধ আবিষ্কার করতে ১০ বছরেরও বেশি সময় লেগে যায়। কোভিড-১৯-এর জন্য বেশ কয়েকটি ওষুধের ক্লিনিকাল ট্রায়াল যখন শুরু হয়েছে সেগুলির ফলাফল আসতে সময় লাগছে। কোভিড-১৯-এর বিরুদ্ধে নির্দিষ্ট ওষুধ আবিষ্কার গুরুত্বপূর্ণ বলেও তিনি জানান। অনুষ্ঠানে কেন্দ্রীয় মানবসম্পদ উন্নয়ন প্রতিমন্ত্রী শ্রী সঞ্জয় ধোতরে এই ধরনের উদ্যোগের প্রশংসা করে বলেন, এতে যুবক-যুবতীদের আগ্রহ যেমন বাড়বে, তেমনই জাতির সমস্যা সমাধানে পথ দেখাবে।
এই হ্যাকাথনে তিনটি বিভাগ রয়েছে। প্রথম বিভাগে রয়েছে ডিজাইন বা নকশার জন্য কম্পিটেশনাল মডেলিং বা বর্তমান ডেটাবেসগুলিতে লিড যৌগিকগুলির সনাক্তকরণ। এগুলি সারস-কভ-২ প্রতিরোধে সাহায্য করবে। দ্বিতীয় পর্যায়ে অংশগ্রহণকারীদের তথ্য বিশ্লেষণ এবং নতুন চিকিৎসা সরঞ্জাম বা পদ্ধতি বিকাশে উৎসাহিত করবে। তৃতীয় পর্যায়ে ‘মুনশট অ্যাপ্রোচ’ যা কেবলমাত্র প্রচলিত ধারার বাইরে গিয়ে কাজ করবে। এই তিন পর্বের প্রথম প্রতিযোগিতার প্রক্রিয়া আজ থেকে শুরু হচ্ছে। প্রথম প্রতিযোগিতার বিজয়ীরা দ্বিতীয় পর্যায়ে প্রবেশ করতে পারবেন এবং দ্বিতীয় পর্যায়ের বিজয়ীরা তৃতীয় পর্যায়ে প্রবেশ করতে পারবেন।
(CG/SS/DM
প্রধানমন্ত্রীরদপ্তর
গুজরাটের বিধায়ক ডঃ অনিল যোশীয়ারার প্রয়াণে প্রধানমন্ত্রীর শোক প্রকাশ
নয়াদিল্লি, ১৪ মার্চ, ২০২২
প্রধানমন্ত্রী শ্রী নরেন্দ্র মোদী গুজরাটের ভিলোদার বিধায়ক ডঃ অনিল যোশীয়ারার মৃত্যুতে গভীর শোক প্রকাশ করেছেন।
গুজরাটি ভাষায় ট্যুইটে তিনি লিখেছেন, "ભિલોડાના ધારાસભ્ય ડો. અનિલ જોષીયારાના અવસાનથી દુઃખ થયું. લોકસેવક તરીકે તેઓ સદાય યાદ રહેશે. સદ્ગતના આત્માની શાંતિ માટે પ્રાર્થના તથા શોકગ્રસ્ત પરિવારને સાંત્વના…।
ૐ શાંતિ…॥"
CG/SS/SB
(
প্রধানমন্ত্রীরদপ্তর
মহারাষ্ট্রের জলগাঁওতে সড়ক দুর্ঘটনায় প্রাণহানির খবরে প্রধানমন্ত্রীর শোক প্রকাশ
নয়াদিল্লী, ১৫ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী মহারাষ্ট্রের জলগাঁওতে সড়ক দুর্ঘটনায় প্রাণহানির খবরে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, ‘মহারাষ্ট্রের জলগাঁওতে মর্মান্তিক ট্রাক দুর্ঘটনা ঘটেছে। স্বজনহারা পরিবারগুলিকে সমবেদনা জানাই। আহতদের দ্রুত আরোগ্য কামনা করি।’
প্রতিরক্ষামন্ত্রক
ভারত ও পাকিস্তানের মধ্যে সীমান্ত বিবাদ
নয়াদিল্লি, ২১ মার্চ, ২০২২
২০২১-এর ফেব্রুয়ারিতে ডায়রেক্টরেট জেনারেল অফ মিলিটারি অপারেশন্স সম্পর্কিত সমঝোতা-পরবর্তী সময়ে নিয়ন্ত্রণরেখা বরাবর পরিস্থিতি স্থিতিশীল রয়েছে। নিয়ন্ত্রণরেখা বরাবর শান্তি বজায় রাখতে দুই দেশের সেনাবাহিনীই সংযম দেখিয়েছে। অবশ্য, পরিস্থিতির ওপর তীক্ষ্ণ নজর রাখা হচ্ছে এবং ভারতীয় সেনাবাহিনী শত্রুপক্ষের যে কোনও হুমকি নস্যাৎ করতে প্রস্তুত রয়েছে। একইভাবে, নিয়ন্ত্রণরেখা বরাবর যে কোনও ধরনের উত্তেজক পরিস্থিতির সমুচিত জবাব দিতেও সেনাবাহিনী প্রস্তুত রয়েছে।
পশ্চিমাঞ্চলীয় সীমান্ত বরাবর নিরাপত্তা পরিস্থিতি মোটের ওপর স্থিতিশীল। অবশ্য, বিশেষ করে সীমান্ত এলাকায় স্থিতিশীলতা বিনষ্ট করার কাজে সীমান্তের ওপার থেকে শত্রুপক্ষের মদতপুষ্ট একটি মাদক-সন্ত্রাসমূলক আঁতাতের ইঙ্গিত রয়েছে। পশ্চিম সীমান্ত বরাবর ভারতীয় সেনাবাহিনী শত্রুপক্ষের যে কোনও চ্যালেঞ্জের জবাব দিতে সম্পূর্ণ রূপে প্রস্তুত রয়েছে।
রাজ্যসভায় আজ এক লিখিত জবাবে একথা জানান প্রতিরক্ষা প্রতিমন্ত্রী শ্রী অজয় ভট্ট।
CG/BD/DM/
(Visitor Counter : 87
প্রধানমন্ত্রীরদপ্তর
প্রজাতন্ত্র দিবসে দেশবাসীকে শুভেচ্ছা প্রধানমন্ত্রীর
নতুন দিল্লি, ২৬ জানুয়ারি, ২০২২
প্রধানমন্ত্রী শ্রী নরেন্দ্র মোদী প্রজাতন্ত্র দিবস উপলক্ষ্যে দেশবাসীকে শুভেচ্ছা জানিয়েছেন।
এক ট্যুইটে প্রধানমন্ত্রী বলেছেন, “প্রজাতন্ত্র দিবসে আপনাদের সকলকে আন্তরিক শুভেচ্ছা। জয়হিন্দ! #RepublicDay”
CG/BD/SKD/
(
প্রধানমন্ত্রীরদপ্তর
আমাদের দুর্নীতি, স্বজনপোষণ ও তোষণের মতো তিন শত্রুর বিরুদ্ধে সর্বশক্তি দিয়ে লড়াই করতে হবে : প্রধানমন্ত্রী
নতুন দিল্লি, ১৫ আগস্ট , ২০২৩
প্রধানমন্ত্রী শ্রী নরেন্দ্র মোদী আজ ৭৭ তম স্বাধীনতা দিবসে লালকেল্লার প্রাকার থেকে জাতির উদ্দেশে ভাষণ দিয়েছেন। তিনি বলেন, "যদি আমাদের স্বপ্ন পূরণ করতে হয়, আমাদের সংকল্পগুলিকে বাস্তবায়িত করতে হয় তাহলে দুর্নীতি, স্বজনপোষণ ও তোষণ - এই তিন শত্রুর বিরুদ্ধে লড়াই করার এটিই সঠিক সময়"।
শ্রী মোদী বলেন, প্রথম শত্রু হল দুর্নীতি। আমাদের দেশে সব সমস্যার মূলেই রয়েছে এই ব্যাধি। "দুর্নীতির থেকে মুক্তি পাবার জন্য, প্রতিটি ক্ষেত্রে দুর্নীতির বিরুদ্ধে লড়াই করার এটিই সঠিক সময়। প্রিয় দেশবাসী, আমার পরিবারের সদস্যরা এটি মোদীর প্রতিশ্রুতি; এটি আমার ব্যক্তিগত অঙ্গীকার যে দুর্নীতির বিরুদ্ধে আমি আমার লড়াই অব্যাহত রাখবো।"
দ্বিতীয়ত পরিবারতান্ত্রিক রাজনীতি আমাদের দেশকে ধ্বংস করে দিয়েছে। "পরিবারতন্ত্রের এই ব্যবস্থা দেশকে আঁকড়ে ধরেছে। ফলস্বরূপ দেশের মানুষের বিভিন্ন অধিকার ছিনিয়ে নিয়ে গেছে।"
তৃতীয় শত্রু হল তোষণ। প্রধানমন্ত্রী বলেন, "তোষণ দেশের মানুষের মূল ভাবধারাকে বিঘ্নিত করেছে। আমাদের সম্প্রীতির যে জাতীয় চরিত্র রয়েছে সেটি নষ্ট হয়েছে। এই মানুষগুলি সবকিছুকে ধ্বংস করে দিয়েছে। আর তাই আমাদের এই তিনটি বিপদের বিরুদ্ধে সর্বশক্তি দিয়ে লড়াই করতে হবে। দুর্নীতি, স্বজনপোষণ ও তোষণ - এই তিনটি সমস্যা বৃদ্ধি পাওয়ায় আমাদের দেশের মানুষের উচ্চাকাঙ্খা দমিত হয়েছে।"
এই বিপদগুলি আমাদের দেশের মানুষের ক্ষমতাকে হরণ করেছে। শ্রী মোদী বলেন, "আমাদের জনসাধারণের আশা ও আকাঙ্খার ওপর এই বিষয়গুলি প্রশ্নবোধক চিহ্ন লাগিয়ে দিয়েছে। আমাদের দরিদ্র জনসাধারণ - তাঁরা দলিত হতে পারেন, পিছিয়ে পড়া শ্রেণীর মানুষ বা পসমন্দা সম্প্রদায়ের সদস্য হতে পারেন, অথবা আমাদের আদিবাসী ভাই-বোন হতে পারেন বা আমাদের মা ও বোনেরাও হতে পারেন - আমাদের সকলকে এই তিনটি বিপদ থেকে উদ্ধার করতে হবে, যাতে তাঁদের অধিকার সুনিশ্চিত হয়।"
দুর্নীতির সমস্যার প্রসঙ্গ উল্লেখ করে প্রধানমন্ত্রী বলেন, "আমাদের দুর্নীতির বিরুদ্ধে একটি পরিবেশ গড়ে তুলতে হবে। জনজীবনে দুর্নীতির মতো বড় বিপদ আর কিছু নেই।" শ্রী মোদী বলেন, দুর্নীতির বিরুদ্ধে লড়াইয়ে প্রযুক্তিকে কাজে লাগাতে হবে। এই প্রসঙ্গে তিনি জানান, কিভাবে প্রযুক্তির সাহায্যে ১০ কোটি ভুয়ো সুবিধাভোগীর নাম বিভিন্ন প্রকল্প থেকে বাদ দেওয়া হয়েছে। আর্থিক অপরাধে পলাতক ব্যক্তিদের সম্পত্তি বাজেয়াপ্ত করার পরিমাণ ২০ গুণ বৃদ্ধি পেয়েছে। স্বজনপোষণ এবং পরিবারতন্ত্রের প্রসঙ্গ উল্লেখ করে প্রধানমন্ত্রী ক্ষোভপ্রকাশ করে বলেন, রাজনীতিতে পরিবারতন্ত্রের অর্থ দাঁড়ায় - রাজনৈতিক দল হল পরিবারের, পরিবার দ্বারা পরিচালিত এবং পরিবারের জন্য রাজনৈতিক দল। এর ফলে প্রতিভার বিনাশ ঘটে। "বলাই বাহুল্য গণতন্ত্রকে এই বিপদ থেকে উদ্ধার করতে হবে।"
একই ভাবে সামাজিক ন্যায় তোষণের কারণে ক্ষতিগ্রস্ত হয়। "তোষণের জন্য রাজনীতির ভাবনা এবং বিভিন্ন সরকারি প্রকল্প সামাজিক ন্যায়কে হত্যা করে। আর তাই আমরা মনে করি উন্নয়নের সব থেকে বড় দুই শত্রু হল তোষণ এবং দুর্নীতি। দেশ যদি উন্নয়ন চায় এবং ২০৪৭ সালের মধ্যে উন্নত ভারত গড়ার স্বপ্ন পূরণ করতে চায় তাহলে কোন পরিস্থিতিতেই আমাদের দুর্নীতির সঙ্গে আপোষ করলে চলবে না। এই ভাবনায় আমাদের এগিয়ে যেতে হবে।"
(AC/CB/AS
প্রধানমন্ত্রীরদপ্তর
সৌরাষ্ট্র তামিল সঙ্গমম-এর ভিডিও ভাগ করে নিলেন প্রধানমন্ত্রী
নয়াদিল্লি, ১৮ এপ্রিল, ২০২৩
সৌরাষ্ট্র তামিল সঙ্গমম-এর সাংস্কৃতিক অনুষ্ঠানের ভিডিও ভাগ করে নিয়েছেন প্রধানমন্ত্রী শ্রী নরেন্দ্র মোদী।
সৌরাষ্ট্র তামিল সঙ্গমম-এর ট্যুইটের উত্তরে ট্যুইট করে প্রধানমন্ত্রী বলেছেন :
“উদ্যম এবং প্রাণবন্ত চেতনাকে ভালোবাসা জানাই।”
PG/AB/DM/
(
তথ্যওসম্প্রচারমন্ত্রক
পিআইবি এবং সিবিএফসি-র ভাষা পুরস্কার অনুষ্ঠান
কলকাতা, ১৪ সেপ্টেম্বর, ২০১৮
পিআইবি এবং সিবিএফসি-র কলকাতা কার্যালয়ের সরকারি ভাষা পুরস্কার প্রদান অনুষ্ঠানে পৌরোহিত্য করলেন পিআইবি-র অতিরিক্ত মহানির্দেশক শ্রীমতী জেন নামচু। এই দুই কার্যালয়ের যে সমস্ত আধিকারিক ও কর্মীরা গত সপ্তাহে হিন্দি ভাষার বিভিন্ন প্রতিযোগিতায় অংশ নিয়েছিলেন, আজ তাঁদের এই অনুষ্ঠানে পুরস্কৃত করা হয়। অনুষ্ঠানে, কলকাতা হাইকোর্টের প্রবীণ আইনজীবী শ্রীমতী আশা গৌরিসারিয়া এবং সিবিএফসি-র উপদেষ্টা প্যানেলের সদস্য শ্রীমতী অস্মিতা চৌধুরি প্রধান অতিথি হিসেবে ভাষণ দেন। এছাড়াও, পিআইবি-র যুগ্ম নির্দেশক শ্রী চিন্ময় চক্রবর্তী এবং সিবিএফসি আঞ্চলিক কার্যালয়ের প্রধান শ্রী পার্থ ঘোষ - সহ অন্যান্য আধিকারিকরা অনুষ্ঠানে উপস্থিত ছিলেন।
SSS/BD/DM/…
(Visitor Counter : 44
অর্থমন্ত্রক
জিএসটি ক্ষতি পূরণ বাবদ ঘাটতি মেটাতে রাজ্যগুলিকে অষ্টম কিস্তিতে আরও ৬ হাজার কোটি টাকার ঋণ সহায়তা
নয়াদিল্লি, ২১ ডিসেম্বর, ২০২০
কেন্দ্রীয় অর্থ মন্ত্রক জিএসটি ক্ষতি পূরণ বাবদ ঘাটতি মেটাতে রাজ্যগুলিকে অষ্টম সাপ্তাহিক কিস্তিতে ৬ হাজার কোটি টাকা ঋণ সহায়তা মঞ্জুর করেছে। এই অর্থের মধ্যে ৫ হাজার ৫১৬ কোটি ৬০ লক্ষ টাকা দেওয়া হয়েছে ২৩টি রাজ্যকে এবং ৪৮৩ কোটি ৪০ লক্ষ টাকা দেওয়া হয়েছে বিধানসভা রয়েছে এমন ৩টি কেন্দ্রশাসিত অঞ্চলকে। এই রাজ্য ও কেন্দ্রশাসিত অঞ্চলগুলি জিএসটি পরিষদের সদস্য। বাকি ৫টি রাজ্য  জিএসটি ক্ষতি পূরণ বাবদ রাজস্ব খাতে কোনও ঘাটতি নেই।
কেন্দ্রীয় সরকার জিএসটি রূপায়ণ বাবদ রাজস্ব ঘাটতি মেটাতে ১ লক্ষ ১০ হাজার কোটি টাকার সহায়তা দেওয়ার জন্য গত অক্টোবর মাসে একটি বিশেষ ঋণ সহায়তা ব্যবস্থা চালু করে। রাজ্য ও কেন্দ্রশাসিত অঞ্চলগুলির পক্ষ থেকে কেন্দ্রীয় সরকার বিশেষ এই ব্যবস্থায় ঋণ সংগ্রহ করে তা রাজ্যগুলিকে মেটাচ্ছে। ইতিমধ্যেই রাজ্য ও কেন্দ্রশাসিত অঞ্চলগুলিকে ৭টি কিস্তিতে ঋণ সহায়তা দেওয়া হচ্ছে।
জিএসটি রূপায়ণ বাবদ রাজ্য ও কেন্দ্রশাসিত অঞ্চলগুলির ঘাটতি মেটাতে অষ্টম কিস্তিতে কেন্দ্রীয় সরকার ৪.১৯০২ শতাংশ সুদের হারে ঋণ সংগ্রহ করেছে। এখনও পর্যন্ত কেন্দ্রীয় সরকারের পক্ষ থেকে বিশেষ এই ঋণ সহায়তা ব্যবস্থার মাধ্যমে ৪.৬৯৮৬ শতাংশ সুদের হারে ৪৮ হাজার কোটি টাকা ঋণ নেওয়া হয়েছে।
জিএসটি রূপায়ণ বাবদ রাজস্ব খাতে ঘাটতি মেটানোর পাশাপাশি, কেন্দ্রীয় সরকার রাজ্যগুলির গড় অভ্যন্তরীণ উৎপাদনের ০.৫০ শতাংশ হারে অতিরিক্ত ঋণ সংগ্রহের অনুমতি দিয়েছে। ইতিমধ্যেই ২৮টি রাজ্য জিএসটি ক্ষতি পূরণ বাবদ ঘাটতি মেটাতে প্রথম বিকল্প পন্থা অবলম্বন করে রাজ্য গড় অভ্যন্তরীণ উৎপাদনে ০.৫০ শতাংশের সমতুল হিসাবে অতিরিক্ত ১ লক্ষ ৬ হাজার ৮৩০ কোটি টাকা ঋণ সংগ্রহে অনুমতি দেওয়া হয়েছে।
প্রধানমন্ত্রীরদপ্তর
সংবাদমাধ্যমে মন কি বাত-এর শততম পর্বের প্রতিফলন
নয়াদিল্লি, ১ মে, ২০২৩
মন কি বাত-এর শততম পর্ব জাতীয় এবং আন্তর্জাতিক স্তরে ব্যাপকভাবে প্রচার পেয়েছে। প্রধানমন্ত্রীর কার্যালয় সংবাদমাধ্যমের উল্লেখযোগ্য প্রচারগুলি ভাগ করে নিয়েছে।
(PG/MP/NS
মানবসম্পদবিকাশমন্ত্রক
কেন্দ্রীয় মানবসম্পদ উন্নয়নমন্ত্রী বিশ্বের বৃহত্তম উন্মুক্ত উদ্ভাবন প্রতিযোগিতা- ‘স্মার্ট ইন্ডিয়া হ্যাকাথন-২০১৯’-এর সূচনা করেছেন
নয়াদিল্লি, ২৯ আগস্ট, ২০১৮
কেন্দ্রীয় মানবসম্পদ উন্নয়নমন্ত্রী শ্রী প্রকাশ জাভড়েকর আজ নতুন দিল্লীতে বিশ্বের বৃহত্তম উন্মুক্ত উদ্ভাবন প্রতিযোগিতা- ‘স্মার্ট ইন্ডিয়া হ্যাকাথন-২০১৯’-এর তৃতীয় পর্বের সূচনা করেছেন। মানবসম্পদ উন্নয়নমন্ত্রক আরও কয়েকটি সংস্হার সহযোগিতায় এই জনপ্রিয় প্রতিযোগিতামূলক হ্যাকাথন উদ্যোগের আয়োজন করেছে। এই প্রতিযোগিতার মঞ্চে সারা দেশের ছাত্রছাত্রীরা প্রযুক্তি ব্যবহার করে আমাদের দৈনন্দিন জীবনের সমস্যা সমাধানের উদ্যোগ নেবে। এই অনুষ্ঠানে মন্ত্রী বলেন, এবারের হ্যাকাথনে সারা দেশের তিন হাজারেরও বেশি প্রতিষ্ঠানে এক লক্ষ্যেরও বেশি ছাত্রছাত্রী বিভিন্ন রাষ্ট্রায়ত্ব সংস্হা ও কেন্দ্রীয় মন্ত্রকের নানা ধরনের সমস্যা সমাধানের সুযোগ পাবে। এই প্রথম এই প্রতিযোগিতায় শিল্প সংস্হা ও অসরকারি সংগঠনের কাছ থেকে বিভিন্ন ধরনের সমস্যা বিষয়ে তথ্য পাওয়া যাবে। এই মঞ্চে একদিকে ছাত্রছাত্রীরা বিশ্বের শীর্ষ স্হানীয় কিছু সংগঠনের জন্য সমস্যা সমাধানের সুযোগ পাবে, একইসঙ্গে এইসব সংগঠনও আমাদের দেশের সবচেয়ে উজ্জ্বল এবং মেধাবি ছাত্রছাত্রীদের সঙ্গে যোগাযাগ করতে পারবে। পরে এইসব ছাত্রছাত্রীদের মধ্য থেকেই বিভিন্ন সংস্হা নিয়োগ করার কথা ভাবতে পারবেন। দেশের ইন্ডিয়ান ইন্সটিটিউট অফ সায়েন্স, আইআইটি, এনআইটি, এআইসিটিই/ইউজিসি অনুমোদিত বিভিন্ন সংস্হার ছাত্রছাত্রীরা এই প্রতিযোগিতায় সমস্যা সমাধানের উদ্যোগ নেবে। এর আগের দুটি প্রতিযোগিতার মতই এবারেও ৩৬ ঘন্টার সফটওয়্যার উদ্ভাবন বিভাগ এবং ৫ দিনের হার্ডওয়্যার উদ্ভাবন বিভাগ থাকবে। অনুষ্ঠানে এআইসিটিই-র চেয়ারম্যান ডঃ অনিল সহস্রবুদ্ধে, মানবসম্পদ উন্নয়ন মন্ত্রকের সচিব শ্রী আর সুব্রহ্মমনিয়ম সহ বিশিষ্ট ব্যক্তিবর্গ উপস্হিত ছিলেন।
CG/PB/NS/…
(Visitor Counter : 116
প্রধানমন্ত্রীরদপ্তর
মহর্ষি দয়ানন্দ সরস্বতীর ২০০তম জন্ম জয়ন্তীর বর্ষব্যাপী উদযাপন ১২ ফেব্রুয়ারি উদ্বোধন করবেন প্রধানমন্ত্রী
নয়াদিল্লি, ১১ ফেব্রুয়ারি, ২০২৩
মহর্ষি দয়ানন্দ সরস্বতীর ২০০তম জন্ম জয়ন্তীর বর্ষব্যাপী উদযাপন দিল্লির ইন্দিরা গান্ধী ইন্ডোর স্টেডিয়ামে ১২ ফেব্রুয়ারি উদ্বোধন করবেন প্রধানমন্ত্রী শ্রী নরেন্দ্র মোদী। সমাবেশে ভাষণও দেবেন তিনি।
মহর্ষি দয়ানন্দ সরস্বতী ১৮২৪ সালের ১২ ফেব্রুয়ারি জন্মগ্রহণ করেছিলেন। তিনি ছিলেন একজন সমাজ সংস্কারক এবং সামাজিক অসাম্যের বিরুদ্ধে লড়াই করতে তিনি ১৮৭৫ সালে আর্য সমাজ প্রতিষ্ঠা করেন। সমাজ সংস্কার এবং শিক্ষার ওপর গুরুত্ব আরোপ করে দেশে সংস্কৃতি এবং সমাজকে জাগ্রত করার ক্ষেত্রে নির্ণায়ক ভূমিকা পালন করেন তিনি।
সমাজ সংস্কারক এবং বিশিষ্ট ব্যক্তিবর্গ, সর্বভারতীয় ক্ষেত্রে যাঁদের অবদানের যথাযথ মর্যাদা দেওয়া হয়নি, সরকার তাঁদের কাজকে স্বীকৃতি দিতে দায়বদ্ধ। ভগবান বিরসা মুন্ডার জন্ম জয়ন্তীকে ‘জনজাতীয় গৌরব দিবস’ হিসেবে ঘোষণা করা থেকে শুরু করে শ্রী অরবিন্দ-র ১৫০তম জন্ম জয়ন্তীতে অংশ নিয়ে প্রধানমন্ত্রী শ্রী নরেন্দ্র মোদী এই সমস্ত উদ্যোগের ক্ষেত্রে সম্মুখ সারিতে থেকে অগ্রণী ভূমিকা নিচ্ছেন।
PG/AB/DM/
(
প্রধানমন্ত্রীরদপ্তর
জালিয়ানওয়ালাবাগ হত্যাকান্ডে শহীদদের প্রতি প্রধানমন্ত্রীর শ্রদ্ধার্ঘ্য
নয়াদিল্লী, ১৩ এপ্রিল, ২০২১
প্রধানমন্ত্রী শ্রী নরেন্দ্র মোদী জালিয়ানওয়ালাবাগ হত্যাকান্ডে শহীদদের প্রতি শ্রদ্ধা নিবেদন করেছেন।
এক ট্যুইট বার্তায় শ্রী মোদী বলেছেন, ‘জালিয়ানওয়ালাবাগ হত্যাকান্ডে শহীদদের শ্রদ্ধা জানাই। তাঁদের সাহস, বীরত্ব এবং আত্মবলিদান প্রত্যেক ভারতবাসীকে শক্তি যোগায়।’
CG/CB/NS
(
প্রধানমন্ত্রীরদপ্তর
বাস্তিল দিবসের কুচকাওজে সম্মানীয় অতিথি হিসেবে প্রধানমন্ত্রীর অংশগ্রহণ
নতুন দিল্লি, ১৪ জুলাই, ২০২৩
ফরাসী রাষ্ট্রপতি শ্রী ইমানুয়েল ম্যাক্রোঁর আমন্ত্রণে ১৪ই জুলাই শাম্প-এলিজেতে বাস্তিল দিবসের কুচকাওয়াজে প্রধানমন্ত্রী শ্রী নরেন্দ্র মোদী সম্মানীয় অতিথি হিসেবে অংশগ্রহণ করেন।
ভারত-ফ্রান্স কৌশলগত অংশীদারিত্বের রজত জয়ন্তী উপলক্ষে ভারতীয় সশস্ত্র বাহিনীর তিনটি শাখার ২৪১ জন সদস্য এই কুচকাওয়াজে অংশগ্রহণ করেন। একটি মিলিটারি ব্যান্ড তাদের সঙ্গে যোগ দেয়। ভারতীয় সেনাবাহিনীর পাঞ্জাব রেজিমেন্টের নেতৃত্বে সদস্যরা কুচকাওয়াজে যোগ দেন। তাঁদের সঙ্গে ছিলেন রাজপুতানা রাইফেলসের সদস্যরাও।
ভারতীয় বিমান বাহিনীর হাসিমারার ১০১ স্কোয়াড্রেনের রাফায়েল যুদ্ধবিমানও কুচকাওয়াজে অংশ নেয়।
১৭৮৯ সালের ১৪ই জুলাই ফরাসী বিপ্লব চলাকালীন বাস্তিল জেলখানা থেকে বিপ্লবীদের উদ্ধার করার দিনটিকে বাস্তিল দিবস হিসেবে পালন করা হয়। ভারতীয় এবং ফরাসী সংবিধানের গণতান্ত্রিক মূল্যবোধের মূল বক্তব্য অভিন্ন - স্বাধীনতা, সাম্য এবং মৈত্রী।
(CG/CB/AS/